โรงเรียนรัฐราษฎร์อุปถัมภ์

โรงเรียนรัฐราษฎร์อุปถัมภ์ (Ratrardupatham School; อักษรย่อ: ร.ร.อ., R.R.U.) โรงเรียนรัฐราษฎร์อุปถัมภ์ ตั้งอยู่เลขที่ 196 หมู่ 7 หน้าวัดห้วยชินสีห์ ตำบลอ่างทอง อำเภอเมืองราชบุรี จังหวัดราชบุรี เปิดสอนระดับชั้นมัธยมศึกษาปีที่ 1 - 6 เปิดดำเนินการเมื่อวันที่ 9 มิถุนายน 2519

**ประวัติ**
แต่เดิมนักเรียนที่จบชั้นประถมศึกษาในตำบลอ่างทองมีจำนวนมาก ประสบความลำบากในการที่จะเรียนต่อในระดับชั้นมัธยมศึกษา ต้องเดินทางไปเรียนต่อในตัวจังหวัด หรือเรียนที่อำเภอปากท่อ ซึ่งต้องเดินทางกว่า 10 กิโลเมตร กรรมการศึกษาและประชาชน ในตำบลอ่างทองเห็นความจำเป็นที่จะจัดตั้งโรงเรียนมัธยมศึกษาสายสามัญขึ้นที่ตำบลอ่างทอง ประกอบกับในปีการศึกษา 2519 หน่วยงานที่ตั้งขึ้นใหม่ในตำบลนี้คือ หน่วยงานชลประทาน โครงการราชบุรีฝั่งขวา มีครอบครัวคนงาน 500 ครอบครัว มีความจำเป็นต้องส่งบุตรหลาน ให้เข้ารับการศึกษาและหน่วย คส. 6 สพ.ทบ. ก็มีครอบครัวข้าราชการทหารที่ต้องส่งบุตรหลานเข้าเรียนในจังหวัดหน่วยงานต้องจัดรถรับ - ส่งเป็นประจำ ทำให้สิ้นเปลืองงบประมาณปีละมาก ๆ ด้วยความจำเป็นดังกล่าว จึงได้มีการดำเนินการจัดตั้งโรงเรียนรัฐราษฎร์อุปถัมภ์ขึ้น
คณะกรรมการศึกษาและประชาชน ได้มีศรัทธาจัดหาซื้อที่ดินมอบให้แก่ทางราชการเพื่อสร้างโรงเรียนเป็นเนื้อที่ 22 ไร่ 28 ตารางวา ซื้อเพิ่มให้อีก 2 ครั้ง ปัจจุบันโรงเรียนมีเนื้อที่ 30 ไร่ 3 งาน 18 ตารางวา
โรงเรียนเปิดดำเนินการเมื่อวันที่ 9 มิถุนายน 2519 โดยจังหวัดอนุมัติให้ใช้อาคารเรียนของโรงเรียนเมืองราชบุรี ปัจจุบันคือโรงเรียนอนุบาลเมืองราชบุรี และอาคารกองอำนวยการค่ายลูกเสือสมบูรณ์กุลเป็นการชั่วคราว โดยมีพันโทณรงค์ หิริกุล หัวหน้า คส.6 สพ.ทบ. นายพัฒน์ สุขเจริญ กำนันตำบลอ่างทอง ทหารจาก คส.6 และประชาชนช่วยกันซ่อมแซมอาคาร เพื่อใช้เป็นห้องเรียน โดยมี นายสุรินทร์ สุภาพสวัสดิ์ ผู้ช่วยอาจารย์ใหญ่ โรงเรียนสายธรรมจันทร์ อำเภอดำเนินสะดวก จังหวัดราชบุรี เป็นครูใหญ่คนแรกของโรงเรียนรัฐราษฎร์อุปถัมภ์ ในปีแรกมีนักเรียน 25 คน ครู 3 คน

**สัญลักษณ์ประจำโรงเรียน**
 สีประจำโรงเรียน : ม่วง-ชมพู (สีม่วง ความหมาย ความเข้มแข็ง ความอดทน และสีชมพู ความหมาย ความรัก ความเมตตา ความสามัคคี)- ปรัชญาของโรงเรียน : นฺตถิ ปญฺญา สมาอาภา- คติพจน์ : เรียนดี มีระเบียบ เพียบคุณธรรม นำสังคม- ต้นไม้ประจำโรงเรียน : ต้นราชพฤกษ์- พระพุทธรูปประจำโรงเรียน : พระพุทธวิโมกข์

**รายนามผู้บริหารโรงเรียนรัฐราษฎร์อุปถัมภ์ จ.ราชบุรี**

**รางวัลและเกียรติประวัติ**
# นักมวยไทยสมัครเล่นยอดเยี่ยม กีฬานักเรียน จังหวัดราชบุรี ปี 2550
# ตัวแทนเขตกีฬาที่ 7 แข่งขันกีฬานักเรียน ชิงชนะเลิศแห่งประเทศไทย จังหวัดชุมพร
# โรงเรียนได้รับรางวัลรองชนะเลิศอันดับที่ 1 การประกวดโครงการขยะรีไซเคิลจากสำนักงานทรัพยากรธรรมชาติและสิ่งแวดล้อม
# ในปีการศึกษา 2546 โรงเรียนได้รับคัดเลือกให้เข้าโครงการ "หนึ่งอำเภอหนึ่งโรงเรียนในฝัน" ปี พ.ศ. 2547 ได้รับคัดเลือกเป็นโรงเรียนเร่งสู่ฝัน ปี พ.ศ. 2548 ได้รับคัดเลือกเป็นโรงเรียนต้นแบบโรงเรียนในฝันและได้ผ่านการประเมินในวันที่ 14 มิถุนายน พ.ศ. 2548
# ได้รับรางวัลรองชนะเลิศอันดับ 1 การประกวดกิจกรรมชมรมทูบีนัมเบอร์วันดีเด่น ระดับจังหวัด ปี 2553
# ได้รับรองมาตรฐานโรงเรียนส่งเสริมสุขภาพ ระดับทอง ปี 2553
# โรงเรียนได้รับพระราชทานรางวัล โรงเรียนดีเด่นระดับมัธยมศึกษาขนาดกลาง ประจำปีการศึกษา 2553 จากสมเด็จพระเทพรัตนราชสุดาฯ สยามบรมราชกุมารี
# ได้รับรางวัลรองชนะเลิศอันดับ 3 ระดับประเทศ การประกวดหนังสั้น (RSC Short Film) เรื่องความปลอดภัยทางถนน ปี 2559
# ได้รับรางวัลชนะเลิศ การประกวดโครงการกรุงไทยต้นกล้าสีขาว จากธนาคารกรุงไทย ปีการศึกษา 2560

**กีฬาสี**
 #09ff00 สีเขียว- #FFF000 สีเหลือง- #00BFFF สีฟ้า- #FF0000 สีแดง

**แหล่งข้อมูลอื่น**
  เว็บไซต์โรงเรียนรัฐราษฎร์อุปถัมภ์ date=2016-01-09 - โรงเรียนรัฐราษฎร์อุปถัมภ์- area=101708
หมวดหมู่:โรงเรียนในอำเภอเมืองราชบุรี
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาราชบุรี
หมวดหมู่:โรงเรียนมัธยมศึกษาขนาดกลาง
หมวดหมู่:โรงเรียนที่ก่อตั้งในปี พ.ศ. 2519